Forslag til RÅDETS FORORDNING om ændring af forordning (EF) nr. 1349/2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Estland

(forelagt af Kommissionen)

BEGRUNDELSE

Ved forordning (EF) nr. 1349/2000 har Rådet indført visse indrømmelser i form af EF-toldkontingenter for visse landbrugsprodukter og, som en selvstændig overgangsforanstaltning, foretaget en tilpasning af visse indrømmelser på landbrugsområdet, der er fastsat i Europaaftalen med Estland.

Bilag A (b) i ovennævnte forordning fastsætter indrømmelser i form af EF-toldkontingenter for visse landbrugsprodukter, der importeres fra Estland.

Det er nødvendigt at opstille regler for forvaltning af toldkontingenter, der skal anvendes i kronologisk rækkefølge efter datoerne på toldangivelserne (først-til-mølle-princippet), i henhold til artikel 308a til 308c i forordning (EØF) nr. 2454/93 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks. Desuden skal de løbenumre, der er nødvendige for forvaltningen af toldkontingenterne, offentliggøres.

Formålet med dette forslag er at indsætte disse forvaltningsregler i forordning (EF) nr. 1349/2000 samt et nyt bilag med de nødvendige løbenumre i stedet for bilag A (b).

Rådet anmodes om at vedtage dette forslag til forordning.

2000/0245 (ACC)

Forslag til RÅDETS FORORDNING om ændring af forordning (EF) nr. 1349/2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Estland

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133,

under henvisning til forslag fra Kommissionen, og

ud fra følgende betragtninger:

(1) I henhold til forordning (EF) nr. 1349/2000 [1] indførte Rådet med virkning fra 1. Juli 2000 visse indrømmelser i form af EF-toldkontingenter for visse landbrugsprodukter og foretog en tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Estland;

[1] EFT L 155 af 28.6.2000, s. 1, berigtiget i EFT L ...., s.

(2) bilag A (b) til ovennævnte forordning opstiller indrømmelser i form af EF-toldkontingenter for visse varer med oprindelse i Estland;

(3) det er nødvendigt at fastsætte forvaltningsregler for de toldkontingenter, der tildeles i kronologisk rækkefølge efter datoerne på toldangivelserne, og at indføje løbenumrene for disse kontingenter. Forordning (EF) nr. 1349/2000 bør derfor ændres i overensstemmelse hermed og bilag A (b) udskiftes med et nyt;

(4) Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks [2] opstiller regler for forvaltning af toldkontingenter bestemt til anvendelse i kronologisk rækkefølge efter datoerne på toldangivelserne -

[2] EFT L 253 af 11.10.1993, s. 1. Forordning senest ændret ved Kommissionens forordning (EF) nr. 1602/2000 (EFT L 188, 26.7.2000, s. 1).

UDSTEDT FØLGENDE FORORDNING:

Artikel 1

I forordning (EF) nr. 1349/2000 foretages følgende ændringer:

1. I artikel 1(3) henvises der til artikel 3(2) i stedet for artikel 2(2).

2. Som ny artikel 2 indsættes:

"Artikel 2

Toldkontingenter med et løbenummer på over 09.5100 skal forvaltes af Kommissionen i overensstemmelse med artikel 308a, 308b og 308c i forordning (EØF) nr. 2454/93."

3. Artikel 2 bliver artikel 3.

4. Artikel 3 bliver artikel 4.

5. Bilag A (b) affattes som angivet i bilaget til nærværende forordning.

Artikel 2.

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra 1. juli 2000.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles,

På Rådets vegne

Formand

BILAG "BILAG A(b)

>TABELPOSITION>

(1) Uanset reglerne for fortolkning af den kombinerede nomenklatur anses varebeskrivelserne kun for at være vejledende, idet præferenceordningen i forbindelse med dette bilag bestemmes af KN-koden. Hvor der er angivet ex-KN-koder, bestemmes præferenceordningen ved anvendelse af KN-koden og den tilsvarende varebeskrivelse sammen.

(2) Hvor der findes en MFN-minimumstold, svarer den gældende minimumstold til MFN-minimumstolden ganget med den procent, der er angivet i denne kolonne.

(3) Kontingentet for denne vare er åbnet for Tjekkiet, Slovakiet, Bulgarien, Rumænien, Ungarn, Polen, Estland, Letland og Litauen. Hvis indførslen til EF af levende hornkvæg overstiger 500 000 stk. i et bestemt år, kan EF træffe de nødvendige forvaltningsforanstaltninger for at beskytte sit marked, uanset andre rettigheder i henhold til aftalen.

(4) Kontingentet for denne vare er åbent for Tjekkiet, Slovakiet, Bulgarien, Rumænien, Ungarn, Polen, Estland, Letland og Litauen. Den anvendte told er 6%.

(5) Kontingentet for denne vare er åbent for Estland, Letland og Litauen. EF kan inden for rammerne af sin lovgivning, når det er relevant, tage hensyn til behovet for yderligere forsyninger på markedet og nødvendigheden af at opretholde ligevægt på markedet.

(6) Undtagen KN-kode 0203 11 90, 0203 12 90, 0203 19 90, 0203 21 90, 0203 22 90 og 0203 29 90.

(7) Undtagen udskåret mørbrad.

(8) Undtagen KN-kode 0207 13 91, 0207 14 91, 0207 26 91, 0207 27 91, 0207 34 10, 0207 34 90, 0207 35 91, 0207 36 81, 0207 36 85 og 0207 36 89.

(9) Undtagen KN-kode 0408 11 20, 0408 19 20, 0408 91 20, 0408 99 20.

(10) Undtagen KN-kode 0701 10 00, 0701 90 10.

(11) Undergivet mimimumsprisordninger ved indførsel, der er omhandlet i bilaget til dette bilag.

(12) Nedsættelsen gælder kun toldens værdielement.

FINANSOVERSIGT

1. BETEGNELSE

Forslag til Rådets forordning om ændring af forordning (EF) nr. 1349/2000 om visse indrømmelser i form af EF-toldkontingenter for visse landbrugsprodukter og om tilpasning, som en selvstændig overgangsforanstaltning, af visse indrømmelser på landbrugsområdet, der er fastsat i Europaaftalen med Estland.

2. BUDGETPOST

Kap. 10

3. RETSGRUNDLAG

- Traktatens artikel 133

4. FORMÅL

At supplere en forordning (EF) ved at tilføje de nødvendige forvaltningsregler og løbenumre for toldkontingenter, der skal anvendes i kronologisk rækkefølge efter datoerne på toldangivelserne.

5. FINANSIELLE VIRKNINGER

Da de foreslåede ændringer udelukkende består i tekniske tilføjelser, har de ingen finansielle virkninger i forhold til indrømmelserne ifølge forordning (EF) 1349/2000.

6. FORHOLDSREGLER MOD SVIG

Bestemmelserne vedrørende forvaltningen af toldkontingenterne indeholder forholdsregler, der forebygger og beskytter mod svig og uregelmæssigheder.